Valgele valgega ehk värviliselt

"Valgele valgega ehk värviliselt" on Tallinna Tondi Kooli koordineeritav projekt, mille eesmärk on arendada erivajadustega õpilaste kunsti ja käelise tegevuse arengut, võimaldades neil loovtöödes väljendada oma vaimu- ja tundeelu ning tunnetada end looja, vaataja ja hindajana. Erivajadustega (vaimu- või/ja liikumispuudega) 12–18aastased noored Eestist ja väljastpoolt. Projektis osaletakse väikeste gruppidena koolidest ja muudest organisatsioonidest. Gruppi kuulub maksimaalselt viis noort ning juhendajateks on üks õpetaja ja tema abiline (abiõpetaja, klassijuhataja, kasvataja). Projektil "Valgele valgega ehk värviliselt" algas kevadel 2006. Igakevadiste projektide käigus pööravad projektis osalejad tähelepanu kodu ja loodust puudutavatele teemadele, õppides end ümbritsevat vaatlema ning kujutama. Ühiselt on projekt välja andnud kaks õpilaste töödega illustreeritud kalendrit, videofilmi, välja pannud kuus erinevate teemakäsitlustega näitust NUKU Teatris, Tartu Linnaraamatukogus, Tallinna Tondi Koolis ning Kumu fuajees ja Tallinna Botaanikaaias. Õpilased on individuaalselt ja gruppidena saanud osa erinevates kunstiliikide, materjalide ja tehnikate õpitubadest, Kumu haridus- ja Tallinna Botaanikaaia loodusprogrammidest. Õpetajad on kunstiprojektide käigus saanud inspiratsiooni, teadmisi ja oskusi kutselistelt kunstnikelt nii keraamika kui ka portselanimaali valdkonnas, jaganud oma tööalaseid kogemusi üksteisega ning saanud võrrelda oma tööd ja selle tulemusi teiste sama valdkonna spetsialistidega. Projektis on läbi aegade osalenud Inglismaa, Norra, Taani, Türgi, Rootsi, Soome ja Saksamaa koolide õpilased ning nende juhendajad. Välispartnerite teemakäsitlused on toonud uusi ideid ja lähenemisi Eesti erikoolide õpetajate tööpraktikasse ja vastupidi. Projekti on toetanud Tallinna Haridusamet, Hasartmängumaksu Nõukogu ja Kultuuriministeerium, Kristiine linnaosa valitsus ja eraettevõtted. Tallinna Tondi Kool Astangu Kutserehabilitatsiooni Keskus Haapsalu Viigi Kool Kiigemetsa Kool Käo Põhikool Lahmuse Kool Nurme Kool Näpi Kool Porkuni Kool Randvere Kool Ristiku Põhikool Tallinna Heleni Kool Tallinna Kadaka Põhikool Tallinna Konstantin Pätsi Vabaõhukool Tartu Kroonuaia Kool Valga Jaanikese Kool 21. aprillil 2006 Vikerraadio 15 min kunstiprojekti tutvustav intervjuu 12. mail 2006 Kristiine Leht artikkel „Valgele valgega ehk värviliselt” Sügis 2006 ETV "Puutepunktis" 15 min saatelõik erivajadustega laste kunstist 25. mail 2007 Kristiine leht nr 5 artikkel „Eriline kingitus” 9. mail 2007 Projektitööde näituse avamine Eesti Nukuteatris, avamisel Vello Saluste Kristiine Linnaosa Valitsusest, UNICEFi Eesti Rahvuskomitee presidendina Elle Kull 8. juunil 2007 Projektitööde näituse avamine O. Lutsu nim Keskraamatukogus Tartus, avamisel Merike Mändla Haridus-ja Teaduministeeriumist 28. aprillil 2008 projekti loovtööde näituse avamine KUMU fuajees 23. mail 2008 Kristiine leht nr 5 artikkel „Värvides maailm” 25. mail 2010 kajastati kunstiprojekti nii eesti- kui ka venekeelses "Aktuaalses kaameras", samuti näidati viieminutilist uudisteklippi Tallinna TV-s 2010. aasta kunstipäeva pressiteade „Lillepiknik Botaanikaaias toob kokku erivajadustega lapsed üle Eesti“ avaldati mitmetes meediaväljaannetes sh postimees.ee, opetajateleht.ee, pealinn.ee, koolielu.ee jne. Artikleid projekti kohta avaldati ka osalevate koolide kodulehtedel Valgega Valgele ehk Värviliselt blogi